# Jesús Vallejo Lázaro

Jesús Vallejo Lázaro (Saragossa, 5 de gener de 1997 és un futbolista professional saragossà que juga com a defensa central al Reial Madrid CF.

## Carrera de club
### Saragossa

Vallejo va ingressar al planter del Reial Saragossa el 2007, a 10 anys. El 26 de juliol de 2013, després de destacar a l'equip juvenil, va signar nou contracte amb el club.
El 23 d'agost de 2014, abans fins i tot d'haver jugat amb l'equip B, Vallejo va debutar com a professional jugant com a titular en un empat 0–0 contra el Recreativo de Huelva en partit de segona divisió. El 26 de desembre, va ampliar novament el contracte fins al 2019.
Vallejo va marcar el seu primer gol com a professional el 5 d'abril, el de l'empat 1–1 a fora contra el CD Tenerife. En el mateix partit fou nomenat capità de l'equip per l'entrenador Ranko Popović, una posició en la qual va romandre des de llavors.

### Reial Madrid

El 31 de juliol de 2015, Vallejo va signar contracte per sis anys amb el Reial Madrid CF per uns 6 milions d'euros de traspàs, i fou immediatament cedit al Saragossa, d'on venia, per un any. L'estiu següent va marxar a l'estranger, cedit per un any al club alemany Eintracht Frankfurt.
La primera aparició de Vallejo a la Bundesliga va tenir lloc el 27 d'agost de 2016, quan va entrar som a substitut en els darrers minuts en una victòria per 1–0 a casa contra l'FC Schalke 04. Va marcar el seu primer gol també sortint des de la banqueta, i contribuint a l'empat 2–2 contra el RB Leipzig també al Commerzbank-Arena en el darrer partit de la Bundesliga 2016–17.
El 7 de juliol de 2017, Vallejo fou promocionat a jugador del primer equip del Real Madrid per la següent temporada. Se li va assignar la samarreta número 3, que havia dut anteriorment Pepe. El seu debut oficial va tenir lloc el 26 d'octubre, quan va ser titular, i expulsat al darrer minut, en una victòria per 2–0 a fora contra el CF Fuenlabrada a la Copa del Rei. La seva primera aparició a La Liga va ocórrer deu dies després, quan va ser el company de Sergio Ramos en una victòria a casa per 3–0 contra la UD Las Palmas.
Aprofitant la lesió de Nacho i la sanció a Ramos, Vallejo va debutar a la Lliga de Campions de la UEFA l'11 d'abril de 2018, jugant el partit sencer en una derrota per 1–3 a casa contra la Juventus FC al partit de tornada dels quarts de final, un resultat que va classificar el Madrid per a les semifinals, 4–3 en el còmput global. Va ser la seva única aparició, en una competició que el Madrid va acabar guanyant per tercer cop consecutiu i 13è en total.

### Cessió al Wolverhampton

El 27 de juliol de 2019, Vallejo va anar cedit al Wolverhampton Wanderers FC per la temporada 2019–20 de la Premier League. Hi va debutar el 15 d'agost, en una victòria per 4–0 a casa contra l'FC Pyunik a la tercera ronda de classificació per la Lliga Europa de la UEFA 2019–20. Va disputar el seu primer partit a la Premier League el 14 de setembre, tot jugant els 90 minuts en una derrota per 5–2 contra el Chelsea FC al Molineux Stadium. El 2 de gener de 2020 fou cridat de tornada pel Reial Madrid, i va deixar l'equip anglès, després d'haver-hi jugat tot just 7 partits.

### Cessió al Granada

El 22 de gener de 2019 es va anunciar que Vallejo aniria cedit al Granada CF per la resta de la temporada 2019-20.

## Palmarès
### Club
#### Reial Madrid

* Lliga de Campions de la UEFA: 2017–18, 2021–22
* Supercopa d'Europa de futbol: 2017, 2022, 2024
* Campionat del Món de Clubs de futbol: 2017, 2018, 2022
* Copa Intercontinental de la FIFA: 2024
* Lliga espanyola: 2021-22
* Copa del Rei: 2022-23
* Supercopa d'Espanya: 2021-22

### Internacional
#### Espanya

* Campionat d'Europa sub-19 de la UEFA: 2015
* Campionat d'Europa sub-21 de la UEFA: 2019

## Referències

* ↑ «El juvenil Jesús Vallejo amplía su vinculación con el Real Zaragoza» (en castellà). Real Zaragoza, 26-07-2013. [Consulta: 27 agost 2014].
* ↑ «Poca puntería en el Nuevo Colombino newspaper= Marca» (en castellà). , 23-08-2014 [Consulta: 27 agost 2014].
* ↑ «El Zaragoza renueva a Vallejo, central de futuro y... presente» (en castellà). Marca, 26-12-2014 [Consulta: 16 març 2015].
* ↑ «Tenerife y Zaragoza se reparten goles y méritos para ganar» (en castellà). Marca, 05-04-2015 [Consulta: 7 abril 2015].
* ↑ «Vallejo, con Derecho a soñar» (en castellà). Marca, 17-06-2015 [Consulta: 17 juny 2015].
* ↑ «El Real Madrid ficha al jugador del Real Zaragoza Jesús Vallejo» (en castellà). Real Zaragoza, 31-07-2015. [Consulta: 31 juliol 2015].
* ↑ «Official statement: Jesus Vallejo». Real Madrid C.F, 31-07-2015. [Consulta: 31 juliol 2015].
* ↑ «Eintracht Frankfurt leiht Jesús Vallejo von Real Madrid aus» (en alemany). Eintracht Frankfurt, 12-07-2016. Arxivat de l'original el 29 de juny 2019. [Consulta: 14 juliol 2016].
* ↑ «Eintracht Frankfurt 1–0 Schalke 04: Meier makes the difference for the Eagles». Vavel, 27-08-2016. [Consulta: 31 juliol 2017].
* ↑ «Vallejo und Blum: Joker retten Frankfurts Generalprobe» (en alemany). kicker, 20-05-2017. [Consulta: 31 juliol 2017].
* ↑ «Vallejo is presented at the Santiago Bernabéu». Real Madrid C.F, 07-07-2017. [Consulta: 7 juliol 2017].
* ↑ «Vallejo debutó a lo Woodgate: roja en su primer partido com el Madrid» (en castellà). Marca, 26-10-2017 [Consulta: 27 octubre 2017].
* ↑ «El Madrid cierra la hemorragia» (en castellà). Marca, 05-11-2017 [Consulta: 5 novembre 2017].
* ↑ «Vallejo back in full training ahead of Juventus call-up». Marca, 10-04-2018 [Consulta: 12 abril 2018].
* ↑ «Real Madrid 1–3 Juventus». BBC Sport, 11-04-2018. [Consulta: 12 abril 2018].
* ↑ «Así llegan Real Madrid y Liverpool a la final de la Champions» (en castellà). RCN Radio, 25-05-2018. [Consulta: 29 maig 2018].
* ↑ «Madrid beat Liverpool to complete hat-trick». UEFA, 26-05-2018. [Consulta: 28 maig 2018].
* ↑ «Vallejo joins from Real Madrid». Wolverhampton Wanderers FC, 27-07-2019. [Consulta: 27 juliol 2019].
* ↑ «Official announcement: Vallejo». Real Madrid CF, 27-07-2019. [Consulta: 27 juliol 2019].
* ↑ Rose, Gary. «Europa League: Wolves beat Pyunik 4–0 for an 8–0 aggregate win». BBC Sport, 15-08-2019. [Consulta: 15 agost 2019].
* ↑ Johnston, Neil. «Wolverhampton Wanderers 2–5 Chelsea». BBC Sport, 14-09-2019. [Consulta: 24 octubre 2019].
* ↑ Nash, Tim. «Jesus left! Wolves look set to say farewell to Real Madrid defender Vallejo». Wolves Bite, 02-01-2020. [Consulta: 3 gener 2020].
* ↑ «Vallejo se marcha cedido al Granada». Marca, 22-01-2020 [Consulta: 23 gener 2020].
* ↑ «Squad». UEFA. [Consulta: 20 maig 2018].
* ↑ «El Madrid s'emporta la Supercopa d'Europa (2-0)». CCMA, 14-08-2024. [Consulta: 15 agost 2014].
* ↑ «Cristiano Ronaldo free-kick fires Real Madrid to Club World Cup glory». The Guardian, 16-12-2017 [Consulta: 16 desembre 2017].
* ↑ Bruña, Manuel. «No hubo sorpresa y el Real Madrid gana la Intercontinental» (en castellà). Mundo Deportivo, 18-12-2024. [Consulta: 22 desembre 2024].
* ↑ «El Reial Madrid es proclama campió de la Copa del Rei en superar l'Osasuna en una disputada final (2-1)». elnacional.cat, 07-05-2023. [Consulta: 6 juny 2023].
* ↑ «Spain see off Russia for seventh Under-19 crown». UEFA, 19-07-2015. [Consulta: 20 juliol 2015].
* ↑ «Spain crowned Under-21 European champions». UEFA, 30-06-2019. [Consulta: 30 juny 2019].

## Enllaços externs

* Fitxa al Real Madrid
* Jesús Vallejo Lázaro a BDFutbol
* Jesús Vallejo Lázaro – Fitxa i estadístiques a la UEFA
* Jesús Vallejo Lázaro, Fitxa a Soccerway